Statsadvokaten henlegger Veronica-saken
– Saken har vært etterforsket som legemskrenkelse med døden til følge. I forhold til det har vi hatt en mistenkt i saken. Saken mot ham er nå lagt vekk på grunn av mangel på bevis, sier statsadvokat Ingvild Thorn Nordheim til NRK. Veronica Heggheim Stegegjerdet (22) ble funnet død i Barsnesfjorden i Sogndal 14. november i fjor, etter å ha vært savnet i nesten tre uker. En mann i 40-årene ble før jul siktet for falsk forklaring og vold mot Veronica, men Sogn tingrett har tidligere slått fast at det ikke er grunn til å mistenke mannen for vold mot Veronica. Tidligere i høst innstilte politiet på at den delen av siktelsen som gjaldt vold, skulle henlegges. De øvrige sakene mot siktede, som gjelder falsk forklaring og brudd på narkotikalovgivningen, ble opprettholdt. Disse punktene har statsadvokaten ifølge NRK ikke vurdert. – Jeg har kunne vurdert dødsfallet til Veronica Heggheim Stegjerdet, der blir det opp til politiet å avgjøre hva som skjer videre, sier Nordheim. Vedkommende, en mann i 40-årene, var trolig den siste som så 22-åringen i live og skal også ha hatt et forhold med avdøde. Han er blitt omtalt som et kronvitne i saken. Til tross for en omfattende etterforskningsinnsats, med bistand fra blant annet Kripos, har ikke politiet klart å finne ut hvorfor 22-åringen havnet i sjøen.– Jeg har vært veldig tydelig på at dette er en sak som er veldig krevende for et lokalsamfunn. Ingen ønsker å avslutte en slik sak uten å få et klart svar på hva som skjedde, har regionlensmann Arne Johannessen tidligere uttalt til VG. Overfor VG har Johannessen tidligere fortalt at politiet rullet opp et narkotikamiljø i Sogn i forbindelse med etterforskningen av saken. BAKGRUNN: Dette er «kronvitnet» i Veronica-saken Politiet har gjennomført avhør av rundt 90 personer i forbindelse med dødsfallet – uten å komme nærmere et svar på hvordan Stegegjerdet døde. Les også: Bestevenninnen: – Veronica ville aldri reist fra hunden
Ett år etter at Veronica Heggheim Stegegjerdet (22) ble funnet død i Sogndal, har statsadvokat Ingvild Thorn Nordheim bestemt seg for å henlegge saken.